
ข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๗  มิถุนายน  พ.ศ. ๒๕๖๐
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------------------------------------------------------------

๑.   
ก.  จงแปลคาถาดังต่อไปนี้  สมฺปยุตฺตา  ยถาโยคํ  ฯลฯ  สงฺคโห  นาม  นียเต ฯ

ข. ให้อธิบายความเป็นไปแห่งเวทนา ๓ มาดู?

๒. 
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  
ส่วนจตุเหตุกจิต  ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?

ข. ให้แสดงความแตกต่างกันระหว่าง  อเหตุกจิต  กับสเหตุกจิต ?

๓.  กิจมี ๑๔ กิจ  แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้  เพราะเหตุใด ? 

ให้แสดงฐานโดยพิสดารว่า  มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย
๔. ให้แสดงการจำแนกทวาริกจิต  และ  ทวารวิมุตตจิตโดยอารมณ์ ๖
๕.
ก. จิตที่รับอารมณ์โดยแน่นอนมีกี่ประเภท  คืออะไรบ้าง ?


ข. จงแปลคาถาดังต่อไปนี้



ฉวตฺถุ  นิสฺสิตา  กาเม

สตฺต  รูเป  จตุพฺพิธา



ติวตฺถุ  นิสฺสิตา  รูเป

ธาเตฺวกา  นิสฺสิตา  มตา ฯ
๖.
ก. สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข. พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ?  คืออะไรบ้าง ?  
   
   ให้บอกความหมายของหมวดนั้น ๆ มาด้วย ?

๗. ความยึดมั่นในอารมณ์  เรียกว่าอะไร  มีกี่อย่าง  คืออะไรบ้าง? ให้แสดงมาพร้อมทั้งความหมาย
    และองค์ธรรม
๘. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของอนัญญาตัญญัสสามิตินทรีย์ อัญญินทรีย์ 
             อัญญาตาวินทรีย์
๙. 
ก.  ให้แสดงเหตุผลที่วิริยะดวงเดียว  เป็นสัมมัปปธานทั้ง ๔ ได้

ข.  จงจำแนกองค์มรรค ๘  โดยสีลขันธ์  สมาธิขันธ์  ปัญญาขันธ์
๑๐.     ก.  ในสัพพสังคหะ   มีธรรมอยู่กี่หมวด  คืออะไรบ้าง ?


ข.  ให้แสดงอริยสัจจะ  ๔  พร้อมทั้งความหมายและองค์ธรรม
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๘  มิถุนายน  พ.ศ. ๒๕๖๐
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑. ให้แสดงมาติกาทั้ง ๖  พร้อมด้วยความหมาย ?

ตอบ
 แสดงมาติกาทั้ง  ๖  พร้อมด้วยความหมาย

๑. เวทนาสังคหะ   หมายความว่า การสงเคราะห์จิต  เจตสิกโดยประเภทแห่งเวทนา ๓ หรือ ๕

๒. เหตุสังคหะ
   หมายความว่า การสงเคราะห์จิต  เจตสิกโดยประเภทแห่ง เหตุ  ๖

๓.  กิจจสังคหะ   หมายความว่า การสงเคราะห์จิต  เจตสิกโดยประเภทแห่ง กิจ ๑๔ และฐาน ๑๐

๔. ทวารสังคหะ   หมายความว่า  การสงเคราะห์จิต  เจตสิกโดยประเภทแห่ง ทวาร ๖

๕. อารัมมณสังคหะ   หมายความว่า  การสงเคราะห์จิต  เจตสิกโดยประเภทแห่ง  อารมณ์ ๖

๖. วัตถุสังคหะ    หมายความว่า  การสงเคราะห์จิต  เจตสิกโดยประเภทแห่งวัตถุ ๖
๒. วิญญาณธาตุ ๗  คืออะไรบ้าง ?  ให้แสดงองค์ธรรมมาด้วย
ตอบ
๑. จักขุวิญญาณธาตุ  องค์ธรรมได้แก่  จักขุวิญญาณจิต ๒

๒. โสตวิญญาณธาตุ  องค์ธรรมได้แก่  โสตวิญญาณจิต ๒

๓. ฆานวิญญาณธาตุ  องค์ธรรมได้แก่  ฆานวิญญาณจิต ๒

๔. ชิวหาวิญญาณธาตุ  องค์ธรรมได้แก่  ชิวหาวิญญาณจิต ๒

๕. กายวิญญาณธาตุ  องค์ธรรมได้แก่  กายวิญญาณจิต ๒

๖. มโนธาตุ  องค์ธรรมได้แก่  สัมปฏิจฉนจิต ๒ ปัญจทวาราวัชชนจิต ๑

๗. มโนวิญญาณธาตุ  องค์ธรรมได้แก่ จิต ๗๖ หรือ ๑๐๘  (เว้นทวิปัญจวิญญาณจิต ๑๐ มโนธาตุ ๓)
๓. 
ก. คำว่า  เหตุ   หมายความว่าอย่างไร    และธรรมที่เป็นเหตุได้นั้นได้แก่อะไรบ้าง ?


ข. จงจำแนกเหตุเหล่านั้นมาโดยบุคคล  ๕ จำพวก   มีปุถุชน  เป็นต้น มาให้ถูกต้องตามหลัก ?

ตอบ
ก.  คำว่า  เหตุ  หมายความว่า  เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์    และให้เจริญขึ้นได้ และธรรมที่เป็นเหตุได้นั้น ได้แก่เจตสิกมีอยู่  ๖  คือ

๑. โลภะ   ความอยากได้   
๒. โทสะ   ความโกรธ

๓. โมหะ   ความไม่รู้

๔. อโลภะ  ความไม่อยากได้
๕. อโทสะ  ความไม่โกรธ
๖. ปัญญา  ความไม่หลง  คือรู้

ข.  ถ้าจำแนกโดยประเภทแห่งบุคคลแล้วมี  ๒๖  คือ  เหตุที่เกิดในปุถุชนมี ๖ ได้แก่  โลภเหตุ  โทสเหตุ  โมหเหตุ  อโลภเหตุ   อโทสเหตุ  อโมหเหตุ

เหตุที่เกิดในโสดาบันบุคคลที่ ๖  ได้แก่ โลภเหตุ โทสเหตุ โมหเหตุ  อโลภเหตุ  อโทสเหตุ  อโมหเหตุ

เหตุที่เกิดใน  สกทาคามีบุคคล   มี ๖ ได้แก่  โลภเหตุ  โทสเหตุ  โมหเหตุ  อโลภเหตุ  อโทสเหตุ  อโมหเหตุ

เหตุที่เกิดใน  อนาคามีบุคคล  มี ๕  ได้แก่   โลภเหตุ  โมหเหตุ   อโลภเหตุ   อโทสเหตุ  อโมหเหตุ
เหตุที่เกิดในพระอรหันต์  มี  ๓  ได้แก่  อโลภเหตุ  อโทสเหตุ  อโมหเหตุ
๔. ในจำนวนองค์มรรค ๑๒ นี้  องค์มรรคที่เป็นเหตุและเป็นหนทางให้ไปถึง  สุคติภูมิ  และพระนิพพานนั้น  มีอยู่เท่าไร ? คืออะไร?  องค์มรรคที่เป็นเหตุ  และเป็นหนทางให้ไปถึงทุคติภูมิ  มีเท่าไร ? คืออะไร ?
ตอบ
ในจำนวนองค์มรรค ๑๒  นี้

องค์มรรคที่เป็นเหตุและเป็นหนทางให้ไปถึง สุคติภูมิ  และพระนิพพาน  มีอยู่ ๘ คือ
1. สัมมาทิฎฐิ  
๒. สัมมาสังกัปปะ  
๓. สัมมาวาจา  
๔. สัมมากัมมันตะ  
๕. สัมมาอาชีวะ
๖. สัมมาวายามะ  
๗. สัมมาสติ
  
๘. สัมมาสมาธิ
องค์มรรคที่เป็นเหตุ  และเป็นหนทางให้ไปถึงทุคติภูมิ  มีอยู่ ๔ คือ
1. มิจฉาทิฏฐิ  
๒. มิจฉาสังกัปปะ
๓. มิจฉาวายามะ
๔. มิจฉาสมาธิ
๕. คำว่า  ขันธ์  หมายความว่าอะไร   ให้แสดงขันธ์  ๕  พร้อมทั้งความหมายและองค์ธรรม
ตอบ 
คำว่า  ขันธ์  หมายความว่า  เป็นกลุ่ม  เป็นกอง

แสดงขันธ์  ๕ พร้อมทั้งความหมายและองค์ธรรม  ดังนี้ คือ

๑. รูปขันธ์

กองรูป

องค์ธรรมได้แก่ รูป ๒๘

๒. เวทนาขันธ์

กองเวทนา 
องค์ธรรมได้แก่  เวทนาเจตสิกที่ในจิต ๘๙ หรือ ๑๒๑

๓. สัญญาขันธ์  
กองสัญญา  
องค์ธรรมได้แก่  สัญญาเจตสิกที่ในจิต  ๘๙ หรือ ๑๒๑

๔. สังขารขันธ์  
กองสังขาร  
องค์ธรรมได้แก่  เจตสิก ๕๐ (เว้นเวทนา  สัญญา)  ที่ในจิต ๘๙ หรือ ๑๒๑ ตามสมควร

๕. วิญญาณขันธ์  
กองจิต

องค์ธรรมได้แก่จิต ๘๙  หรือ ๑๒๑
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๐
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๗  มิถุนายน  พ.ศ. ๒๕๖๐
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------------

๑.   
ก.  จงแปลคาถาดังต่อไปนี้
 

สมฺปยุตฺตา  ยถาโยคํ  ฯลฯ
สงฺคโห  นาม  นียเต ฯ

ข. ให้อธิบายความเป็นไปแห่งประเภทเวทนา ๓ มาดู?

ตอบ 
ก. แปลคาถาดังต่อไปนี้
สภาวธรรม  ๕๓  คือ  จิต  และเจตสิก  ชื่อว่า  นามเตปญฺญฃาส  ว่าโดยลักษณะของตน ๆ  ประกอบด้วย   
เอกุปปาทตา  เป็นต้น  ตามที่ประกอบได้ ดังแสดงแล้วโดยพิสดาร (ในปริจเฉทที่ ๒)
บัดนี้  ข้าพเจ้าจะแสดงปกิณณกสังคหะของจิต และ เจตสิก ว่าด้วยอำนาจแห่งการเกิดขึ้นของจิต      
โดยประเภทแห่งเวทนา เหตุ กิจจ์ ทวาร อารมณ์ และวัตถุ ตามสมควร
ข. ความเป็นไปแห่งประเภทของเวทนา ๓ มีดังนี้ การเสวยอารมณ์ของสัตว์ทั้งหลายนั้น ย่อมมีอยู่ ๓ อย่างด้วยกันคือ 
๑. ในขณะที่เสวยอารมณ์อยู่นั้น บางทีก็รู้สึกสบาย  เรียกว่า  สุขเวทนา

๒. ในขณะที่เสวยอารมณ์อยู่นั้น บางทีก็รู้สึกไม่สบาย  เรียกว่า  ทุกขเวทนา

๓. ในขณะที่เสวยอารมณ์อยู่นั้น บางทีก็รู้สึกเฉยๆ ไม่ใช่สุข ไม่ใช่ทุกข์ เรียกว่า อุเบกขาเวทนา
๒. 
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  
 
ส่วนจตุเหตุกจิต  ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?

ข. ให้แสดงความแตกต่างกันระหว่าง  อเหตุกจิต  กับสเหตุกจิต ?
ตอบ
ก. การที่จตุเหตุกจิต  ปัญจเหตุกจิต  ฉเหตุกจิตไม่มีนั้น  เพราะอกุศลเหตุมีเพียง ๓  กุศลเหตุและ
อัพยากตเหตุก็มีเพียง ๓  ธรรมดาอกุศลเหตุ กับ กุศลเหตุ  หรือกับอัพยากตเหตุนั้น  เกิดขึ้นพร้อมกันในจิตดวงเดียวกันไม่ได้  ฉะนั้น  จตุเหตุกจิต  ปัญจเหตุกจิต  ฉเหตุกจิต  จึงไม่มี 

ข. ความแตกต่างกันระหว่างอเหตุกจิต  กับ สเหตุกจิต นั้นคือ
๑. อเหตุกจิต 
จิตที่ไม่มีเหตุนั้น  มีกำลังอ่อน  ไม่มั่นคงในการรับอารมณ์
    สเหตุกจิต
จิตที่มีเหตุ  มีกำลังเข้มแข็ง  มั่นคงในการรับอารมณ์
๒. อเหตุกจิต
เมื่อว่าโดยชาติแล้วมี ๒ ชาติ  คือวิปากชาติ  กับ กริยาชาติ
    สเหตุกจิต  
เมื่อว่าโดยชาติแล้วมี  ๔ ชาติ  คือ กุศลชาติ  อกุศลชาติ  วิปากชาติ  กริยาชาติ
๓. อเหตุกจิต
เป็นกามพวกเดียว
    สเหตุกจิต
เป็นกามะ  มหัคคตะ  และโลกุตตระได้ทั้ง ๓
๔. อเหตุกจิต
เป็นโลกียะ
    สเหตุกจิต
เป็นโลกียะ และโลกุตตระได้ทั้ง ๒ 
๓. 
กิจมี ๑๔ กิจ  แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้  เพราะเหตุใด ? 

ให้แสดงฐานโดยพิสดารว่า  มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย
ตอบ
กิจมี ๑๔ กิจ  แต่ฐานของกิจมีเพียง ๑๐ ฐาน  ที่เป็นเช่นนี้เพราะ ทัสสนกิจ  สวนกิจ  ฆายนกิจ  สายนกิจ  ผุสนกิจ  ทั้ง ๕ นี้ต้องตั้งอยู่ในระหว่าง  ปัญจทวาราวัชชนจิต  กับ สัมปฏิจฉนจิต เท่านั้น  ตั้งอยู่ที่อื่นไม่ได้  ฐานนี้เรียกว่า  ปัญจวิญญาณฐาน  ด้วยเหตุนี้ฐานจึงมีเพียง ๑๐ ฐาน

ฐานโดยพิสดาร  มีจำนวน  ๒๕ คือ

ปฏิสนธิฐาน มี ๑  ภวังคฐาน มี ๖  อาวัชชนฐาน มี ๒  ปัญจวิญญาณฐาน มี ๑   สัมปฏิจฉนฐาน มี ๑  สันตีรณฐาน มี ๑ โวฎฐัพพนฐาน มี ๒  ชวนฐาน มี ๖  ตทารัมมณฐานมี ๒   จุติฐาน  มี ๓  รวมเป็นฐาน ๒๕  ดังมีหลักฐานบาลีแสดงว่า



สนฺธิ  เอกํ  ฉ  ภวงฺคํ


ทฺวาวชฺชนํ  ปญฺจาทฺเยกํ



เทฺว  โว  โช  ฉ  ตทาเทฺวติ

จุตีติ  ปญฺจวีสติ.
๔. ให้แสดงการจำแนกทวาริกจิต  และ  ทวารวิมุตตจิตโดยอารมณ์ ๖
ตอบ
แสดงการจำแนกทวาริกจิต  และทวารวิมุตตจิตโดยอารมณ์ ๖ ดังนี้ คือ
1. จักขุทวาริกจิต  ๔๖  มีรูปารมณ์ที่เป็นปัจจุบันอย่างเดียว
2. โสตทวาริกจิต ๔๖  มีสัททารมณ์ที่เป็นปัจจุบันอย่างเดียว
3. ฆานทวาริกจิต ๔๖  มีคันธารมณ์ที่เป็นปัจจุบันอย่างเดียว
4. ชิวหาทวาริกจิต ๔๖  มีรสารมณ์ที่เป็นปัจจุบันอย่างเดียว
5. กายทวาริกจิต  ๔๖  มีโผฏฐัพพารมณ์ที่เป็นปัจจุบันอย่างเดียว
6. มโนทวาริกจิต ๖๗  หรือ ๙๙  มีอารมณ์ ๖ ที่เป็นปัจจุบัน  อดีต  อนาคต และกาลวิมุตต์ ตามสมควรแก่อารมณ์
7. ทวารวิมุตตจิต  ที่เกิดขึ้นทำหน้าที่ปฏิสนธิ  ภวังค์  จุติ  ทั้ง ๑๙ ดวงนี้  มีอารมณ์หนึ่งอารมณ์ใด ในบรรดาอารมณ์ทั้ง ๖  ที่เรียกว่า  กรรม  กรรม  นิมิต  คตินิมิต  ซึ่งเป็นปัจจุบัน  อดีต  และบัญญัติ  ที่ฉทวาริกมรณาสันนชวนะ  รับเอามาจากภพก่อน   เมื่อใกล้จะตายเป็นส่วนมาก
๕.
ก. จิตที่รับอารมณ์โดยแน่นอนมีกี่ประเภท  คืออะไรบ้าง ?

ข. จงแปลคาถาต่อไปนี้



ฉวตฺถุ  นิสฺสิตา  กาเม

สตฺต  รูเป  จตุพฺพิธา



ติวตฺถุ  นิสฺสิตา  รูเป

ธาเตฺวกา  นิสฺสิตา  มตา ฯ
ตอบ
ก. จิตที่รับอารมณ์แน่นอนมี  ๔ ประเภท คือ

จิต ๒๕  ดวงคือ  ทวิปัญจวิญญาณจิต ๑๐  มโนธาตุ ๓  สันตีรณจิต ๓  มหาวิปากจิต  ๘  หสิตุปปาทจิต ๑  เกิดได้ในอารมณ์ ๖  ที่เป็นกามธรรมอย่างเดียว

จิต  ๖ ดวงคือ  วิญญาณัญจายตนะฌานจิต ๓  เนวสัญญานาสัญญายตนฌานจิต ๓  เกิดได้ในธรรมารมณ์ที่เป็น  มหัคคตะ  อย่างเดียว

จิต ๒๑  ดวงคือ  รูปาวจรจิต  ๑๕ (เว้น อภิญญาจิต ๒)  อากาสานัญจายตนะฌานจิต ๓  อากิญจัญญายตนะฌานจิต  ๓  เกิดได้ในธรรมารมณ์ที่เป็น  บัญญัติ อย่างเดียว

จิต ๘ ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพาน อย่างเดียว

ข. คาถานี้แปลความหมายว่า

นักศึกษาทั้งหลายพึงทราบ  วิญญาณธาตุ ๗  ที่อาศัยวัตถุรูป  ๖  เกิดในกามภูมิ ๑๑

พึงทราบ  วิญญาณธาตุ ๔ คือ  จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป ๓  คือ จักขุวัตถุ  โสตวัตถุ  หทัยวัตถุ  เกิดในรูปภูมิ ๑๕ (เว้นอสัญญสัตตภูมิ)

พึงทราบ มโนวิญญาณธาตุ ๑  ที่ไม่ได้อาศัยวัตถุรูป เกิดในอรูปภูมิ ๔
๖.
ก. สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?

ข. พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ?  คืออะไรบ้าง ?  ให้บอกความหมายของหมวดนั้น ๆ มาด้วย ?
ตอบ
ก. สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวด ๆ ชื่อว่าสมุจจยสังคหะ  ดังมีวจนัตถะแสดงว่า

สห  อุจฺจียนฺเต  เอตฺถาติ  สมุจฺจโย (วา)  สํ  ปิณฺเฑตฺวา  อุจฺจียนฺเต  เอเตนาติ = สมุจฺจโย

ปริเฉทที่ชื่อว่าสมุจจยะ  เพราะเป็น  ปริจเฉทที่แสดงรวบรวมปรมัตถธรรมทั้ง ๔  ประการพร้อมกัน (หรือ) ปริจเฉทที่ชื่อว่าสมุจจยะ  เพราะเป็นเหตุแห่งการรวบรวมปรมัตถธรรมที่มีสภาพเข้ากันได้ให้อยู่เป็นหมวด ๆ

ข. พระอนุรุทธาจารย์ แสดงการจำแนกวัตถุธรรม ๗๒ นั้น ออกเป็น ๔ หมวดคือ

๑. อกุศลสังคหะ การแสดงสงเคราะห์ธรรมที่เป็นฝ่ายอกุศลโดยส่วนเดียว หมวดหนึ่ง

๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะทั้ง ๓  ปนกันหมวดหนึ่ง

๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง

๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกัน  หมวดหนึ่ง
๗. ความยึดมั่นในอารมณ์  เรียกว่าอะไร  มีกี่อย่าง  คืออะไรบ้าง? ให้แสดงมาพร้อมทั้งความหมายและองค์ธรรม
ตอบ
ความยึดมั่นในอารมณ์ เรียกว่า อุปาทาน มี ๔ คือ
๑.กามุปาทาน  ธรรมชาติที่เป็นเครื่องยึดมั่นในกามคุณอารมณ์  องค์ธรรมได้แก่ โลภเจตสิกที่ในโลภมูลจิต ๘
๒. ทิฏฐุปาทาน  ธรรมชาติที่เป็นเครื่องยึดมั่นในความเห็นผิด  ที่นอกจากสีลัพพตปรามาสทิฏฐิ และอัตตวาททิฏฐิ  องค์ธรรมได้แก่  ทิฏฐิเจตสิก ที่ในทิฏฐิคตสัมปยุตตจิต ๔
๓. สีลัพพตุปาทาน  ธรรมชาติที่เป็นเครื่องยึดมั่นในการปฏิบัติผิด องค์ธรรมได้แก่ ทิฏฐิเจตสิก  ที่ในทิฏฐิคตสัมปยุตตจิต ๔
๔.อัตตวาทุปาทาน ธรรมชาติที่เป็นเครื่องยึดมั่นในรูปนามขันธ์ ๕ ว่าเป็นตัวเป็นตน  องค์ธรรมได้แก่ 
ทิฏฐิเจตสิก ที่ในทิฏฐิคตสัมปยุตตจิต ๔
๘. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของอนัญญาตัญญัสสามิตินทรีย์ อัญญินทรีย์ อัญญาตาวินทรีย์
ตอบ
ก. จำแนกอินทรีย์ ๒๒ โดยจิต เจตสิก รูป นั้นมีดังนี้คือในอินทรีย์  ๒๒  นั้น จักขุนทรีย์ โสตินทรีย์  ฆานินทรีย์  ชิวหินทรีย์  กายินทรีย์  อิตถินทรีย์  ปุริสินทรีย์  รวม ๗  อินทรีย์นี้เป็นรูป  ชีวิตินทรีย์   เป็นเจตสิกและรูป     มนินทรีย์เป็นจิต   สุขินทรีย์  ทุกขินทรีย์  โสมนัสสินทรีย์   โทมนัสสินทรีย์  อุเปกขินทรีย์  สัทธินทรีย์   วิริยินทรีย์   สตินทรีย์   สมาธินทรีย์ ปัญญินทรีย์ อนัญญาตัญญัสสามิตินทรีย์   อัญญินทรีย์  อัญญาตาวินทรีย์รวม ๑๓  อินทรีย์นี้เป็นเจตสิก

ข. อนัญญาตัญญัสสามิตินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนไม่เคยรู้  องค์ธรรมได้แก่   ปัญญาเจตสิก  ที่ในโสดาปัตติมรรคจิต ๑  อัญญินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนเคยรู้  องค์ธรรมได้แก่  ปัญญาเจตสิก   ที่ในมรรคจิตเบื้องบน ๓ และผลจิตเบื้องต่ำ ๓  อัญญาตาวินทรีย์   ธรรมชาติที่เป็นผู้ปกครองในการรู้แจ้งอริยสัจจ์ ๔ สิ้นสุดแล้ว  องค์ธรรมได้แก่  ปัญญาเจตสิก   ที่ในอรหัตตผลจิต ๑
๙. 
ก.  แสดงเหตุผลที่วิริยะดวงเดียว  เป็นสัมมัปปธานทั้ง ๔ ได้

ข.  จงจำแนกองค์มรรค ๘  โดยสีลขันธ์  สมาธิขันธ์  ปัญญาขันธ์
ตอบ
ก.  วิริยะดวงเดียวเป็นสัมมัปปธานทั้ง ๔ ได้  เพราะกิจของวิริยะในที่นี้มีอยู่  ๔ อย่างคือ
๑. พยายามเพื่อ
ละอกุศลที่เกิดแล้ว
๒. พยายามเพื่อ
ไม่ให้อกุศลใหม่เกิด
๓. พยายามเพื่อ
ให้กุศลใหม่เกิด
๔. พยายามเพื่อ
ให้กุศลที่เกิดแล้วเจริญรุ่งเรืองขึ้น

ข.  การจำแนกองค์มรรค ๘   โดยสีลขันธ์  สมาธิขันธ์  ปัญญาขันธ์  
๑. สัมมาวาจา 

๒. สัมมกัมมันตะ 
๓. สัมมาอาชีวะ 
องค์มรรคทั้ง ๓ นี้  สงเคราะห์เข้าใน  สีลขันธ์
๔. สัมมาวายามะ 
๕. สัมมาสติ 

๖. สัมมาสมาธิ
องค์มรรคทั้ง ๓ นี้  สงเคราะห์เข้าใน  สมาธิขันธ์
๗. สัมมาทิฏฐิ 

๘. สัมมาสังกัปปะ 
องค์มรรคทั้ง ๒ นี้  สงเคราะห์เข้าใน  ปัญญาขันธ์
๑๐.   
ก.  ในสัพพสังคหะ   มีธรรมอยู่กี่หมวด  คืออะไรบ้าง ?


ข.  ให้แสดงอริยสัจจะ  ๔  พร้อมทั้งความหมายและองค์ธรรม
ตอบ
ก.ในสัพพสังคหะ มีธรรมอยู่ ๕ หมวด คือ ๑ ขันธ์  ๒.อุปาทานักขันธ์  ๓. อายตนะ ๔. ธาตุ ๕. สัจจะ

ข. อริยสัจจะ  มี ๔ อย่างคือ

๑. ทุกขสัจจะ  ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่ โลกียจิต ๘๑  เจตสิก  ๕๑ (เว้นโลภะ) รูป  ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่ โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่  นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์   เป็นความจริงของพระอริยะเจ้าทั้งหลาย    องค์ธรรมได้แก่  มัคคังคเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔
***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
